Document ID: /roh_data/filtered/swiss_laws_in_ROHinterleaved.jsonl.gz/33899

This text was translated from DE into Rumantsch Grischun.

Der Bundesrat unterbreitet der Bundesversammlung:a. periodisch eine Botschaft zur Förderung von Bildung, Forschung und Innovation (BFI-Botschaft);b. nach Bedarf weitere spezifische Botschaften zur Förderung der Forschung und der Innovation. Mit den Botschaften beantragt er der Bundesversammlung die notwendigen Finanzbeschlüsse.

Il Cussegl federal suttametta a l’Assamblea federala:a. periodicamain ina missiva per promover la furmaziun, la perscrutaziun e l’innovaziun (missiva FPI);b. tenor basegn ulteriuras missivas specificas per promover la perscrutaziun e l’innovaziun. Cun las missivas dumonda el l’Assamblea federala da prender ils conclus finanzials necessaris.